Hele ugen har vi sat nordjydernes karakter under lup, i en stribe små uvidenskabelige eksperimenter ved IKEA i Aalborg. Forleden satte vi en stor kasse med opvaskebørster ved varehusets udgang med et stort skilt: Gratis! Kun én pr. kunde!! Selv om ingen umiddelbart kontrollerede kundernes adfærd opførte nordjyderne sig eksemplarisk. Et skjult kamera afslørede, at stort set alle netop kun tog en gratis børste, selv om de i princippet kunne havde taget ti. En af de ærlige nordjyder hedder Patrick Nielsen fra Aalborg. - Ja! Jeg tog kun én! Det kan godt være at andre er grådige, men jeg synes også man skal tænke på, at der skal være en gave til den næste. Og det synspunkt er Patrick Nielsen langt fra ene om. Kun en enkelt forbipasserende formastede sig til at tage en sølle ekstra børste ? ellers fulgte alle skiltets tekst. Ifølge Jane Nielsen fra Jerup er forklaringen enkel: - Jamen det er fordi vi ikke er så grådige?? eller også er det fordi man ellers aldrig får noget gratis. Det kan jo være lidt af et chok for en nordjyde, siger hun.

Referat:
Er nordjyderne et grådigt folk? Se testen, hvor vi giver dem mulighed for at være det, og få svaret.